钦定古今图书集成/明伦汇编/官常典/第769卷 > 宗端修
## 钦定古今图书集成/明伦汇编/官常典/第769卷 > 宗端修

按《金史》本传：“‘端修，字平叔，汝州人。章宗避睿宗讳上
一字，凡太祖诸子皆加‘山’”为“崇’，改宗氏”为“姬氏。端修
好学，喜名节，中大定二十二年进士第。明昌间，补尚
书省令史。承安元年，监察御史孙椿年武简，职事不
修举，诏以端修及范铎代之。是年，元妃李氏兄弟干
预朝政，端修上书乞远小人。上遣李喜儿传诏问端”
修：“小人为谁，其以姓名对。”端修对曰：“小人者，李仁惠
兄弟。”仁惠，喜儿赐名也。喜儿不敢隐，具奏之。上虽责
喜儿兄弟，而不能去也。四年，复上书言事，宰相恶之，
坐以不经台官直进奏帖准上书不以实，削一官，期
年后叙。章宗知端修不为众所容，释之。改大理司直。
泰和四年，迁大理丞，召见于香阁，上谓端修曰：“汝前
为御史，以干能见用，汝言多细碎，不究其实，尝令问
汝，亦不汝罪。及为大理司直，乃能称职。用是擢汝为
丞，尽乃心力，惟法是守，勿问上位宰执所见何如，汝
其志之。”知大兴府纥石烈执中陈言，下大理寺议，端
修谓执中言事涉私，治罪。诏以端修别出，情见不当，
与司直温敦按带，各削一官，解职。久之，为节度副使，
卒官。端修终以直道不振于时，自守愈笃。妻死，不复
更娶，独居二十年，士论高之。汝州司候游彦哲将之
官，问为政，端修曰：“为政不难，治气养心而已。”彦哲不
达，端修曰：“心正则不私，气平则不暴，为政之术，尽于
此矣。”